《题云间阁》
宋代·赵希浚

昔年严大夫，偶来怨迁谪。我本麋鹿姿，得此已自适。

乘閒陟上方，□寻唐人石。岂期当三伏，一天云四幂。

快哉风南来，万籁相呼吸。雨馀禾麻润，是山皆喜色。

一杯倾晚饮，绿瓜间未实。是非不到耳，休厌山城寂。

树影抹横烟，角声暗落日。长江去不返，况此百年客。

企首老玉仙，白发何由摘。

作者简介：赵希浚，太祖九世孙（《宋史·宗室世系》二）。